analogi
Store norske leksikon,Ordforklaringer,Fremmedord og lånord,Fremmedord med latinsk og gresk opphav
Analogi betyr overensstemmelse eller likhet. En analogi er en sammenligning eller likhet med hensyn til (visse) felles trekk.
Eksempelvis danner vi oss en forestilling om andre menneskers sjeleliv i analogi med vårt eget. En slik oppfatning kommer man frem til ved analogislutning. Språkvitenskap Innen språkvitenskap betyr analogi en form eller et ord som er dannet etter mønster av en annen form eller et annet ord. Et eksempel er formen 'kuer' for 'kyr', som er dannet i analogi med vanlig flertallsbøyning (som 'hester' eller 'sauer'). Forskning Analogibegrepet er viktig til forståelse av den utstrakte bruk av modeller i teoretisk og anvendt forskning. En forskningsmodell kan oppvise formell analogi som består i strukturlikhet mellom elementene i modellen og elementene i det modellen forestiller, det vil si at elementene forholder seg til hverandre på samme måte i de to systemer. Les mer i Store norske leksikon analogi – jus analogidannelse  fremmedord